РЕГЛАМЕНТ (ЕС) № 49/2010 НА КОМИСИЯТА
от 19 януари 2010 година
относно издаването на лицензии за внос на консервирани гъби през 2010 година
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
като взе предвид Регламент (ЕО) № 1301/2006 на Комисията от 31 август 2006 г. относно общи правила за разпределение на тарифни квоти за вноса на селскостопански продукти, управлявани от система на лицензии за внос (2), и по-специално член 7, параграф 2 от него,
като има предвид, че:
(1)
Количествата, посочени в заявленията за лицензии от традиционни вносители и/или от нови вносители между 4 и 8 януари 2010 г. съгласно член 8 от Регламент (ЕО) № 1979/2006 на Комисията от 22 декември 2006 г. за откриване и управление на тарифни квоти за консервирани гъби, внасяни от трети страни (3), надхвърлят наличните количества за продукти с произход Китай и други страни.
(2)
Поради това следва да се определи в каква степен могат да бъдат удовлетворени заявленията за лицензии, изпратени до Комисията не по-късно от 15 януари 2010 година,
ПРИЕ НАСТОЯЩИЯ РЕГЛАМЕНТ:
Член 1
Заявленията за издаване на вносни лицензии, подадени съгласно член 8 от Регламент (ЕО) № 1979/2006 между 4 и 8 януари 2010 г. и изпратени до Комисията не по-късно от 15 януари 2010 година, се удовлетворяват според процентите на заявените количества, посочени в приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 януари 2010 година.